**รายงานการประชุมสภาองค์การบริหารส่วนตำบลแหลมสอม**

**สมัยวิสามัญ สมัยที่ ๒ ประจำปี ๒๕๖๔**

**วันอังคาร ที่ 28 กันยายน 25๖4**

**ณ ห้องประชุมสภาองค์การบริหารส่วนตำบลแหลมสอม**

-----------------------------------------------------------------------------------

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | | **ตำแหน่ง** | **ลายมือชื่อ** | | **หมายเหตุ** |
| 1. | นายโอภาศ | มันทุ่ย | ประธานสภา | *โอภาศ* | *มันทุ่ย* |  |
| 2. | นายบุญรวย | ท่ามบุญฤทธิ์ | รองประธานสภา | *บุญรวย* | *ท่ามบุญฤทธิ์* |  |
| 3. | นายอนุศร | หะหมาน | เลขานุการสภาฯ. |  |  | ลา |
| 4. | นายสุกิจ | มันทุ่ย | ส.อบต. ม.1 | *สุกิจ* | *มันทุ่ย* |  |
| 5. | นางจรวย | หยงสตาร์ | ส.อบต. ม.1 | *จรวย* | *หยงสตาร์* |  |
| 6. | นายสงัด | เอ้งฉ้วน | ส.อบต. ม.2 | *สงัด* | *เอ้งฉ้วน* |  |
| 7. | นายสุรเชษฐ์ | นวลสุวรรณ์ | ส.อบต. ม.3 | *สุรเชษฐ์* | *นวลสุวรรณ์* |  |
| ๘. | นายสัมพันธ์ | เหมือนทอง | ส.อบต. ม.4 |  |  | ลา |
| ๙. | นางสาวรสสุคนธ์ | นวลนาค | ส.อบต. ม.๔ |  |  | ลา |
| ๑๐. | นายสมโชค | รองเดช | ส.อบต. ม.5 | *สมโชค* | *รองเดช* |  |
| 1๑. | นายสมสุข | สุขลิ้ม | ส.อบต. ม.6 | *สมสุข* | *สุขลิ้ม* |  |
| 1๒. | นายบุญล้ำเลิศ | ส่งศรี | ส.อบต. ม.6 | *บุญล้ำเลิศ* | *ส่งศรี* |  |
| 1๓. | นายยรรยงค์ | โพชสาลี | ส.อบต. ม.7 | *ยรรยงค์* | *โพสสาลี* |  |
| 1๔. | นายสมัคร | หะหมาน | ส.อบต. ม.7 |  |  | ลา |
| 1๕. | นายวิเชียร | หะเทศ | ส.อบต. ม.8 | *วิเชียร* | *หะเทศ* |  |
| 1๖. | นายเฉลิม | จิตรหลัง | ส.อบต. ม.9 | *เฉลิม* | *จิตรหลัง* |  |
| 1๗. | นายสมบูรณ์ | ณ พัทลุง | ส.อบต. ม.9 |  |  | ลา |
| 1๘. | นายพน | หะเทศ | ส.อบต. ม.10 | *พน* | *หะเทศ* |  |
| ๑๙. | นายธนสรรค์ | สิงห์อินทร์ | ส.อบต. ม.11 | *ธนสรรค์* | *สิงห์อินทร์* |  |

ผู้ไม่มาประชุม

1. นายอนุศร หะหมาน
2. นางสาวรสสุคนธ์ นวลนาค

๓. นายสัมพันธ์ เหมือนทอง

4. นายสมัคร หะหมาน

5. นายสมบูรณ์ ณ พัทลุง

**2**

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| ที่ | ชื่อ – สกุล | | ตำแหน่ง | ลายมือชื่อ | | หมายเหตุ |
| 1. | นายประสาร | แก้วพิทักษ์ | นายกฯ | *ประสาร* | *แก้วพิทักษ์* |  |
| ๒. | นายเฉลียว | นวลนาค | รองนายกฯ. | *เฉลียว* | *นวลนาค* |  |
| ๓. | นางเพชรราตรี | อินทร์ช่วย | รองปลัดฯ | *เพชรราตรี* | *อินทร์ช่วย* |  |
| ๔. | นางดวงฤดี | เพชรเพ็ง | นักวิเคราะห์ | *ดวงฤดี* | *เพชรเพ็ง* |  |
| ๕. | นางสาวเมธาวดี | นวลนาค | นักทรัพย์ฯ. | *เมธาวดี* | *นวลนาค* |  |
| 6. | นางสาวมะลิสา | เพชรศรี | นิติกร | *มะลิสา* | *เพชรศรี* |  |

**เริ่มประชุมเวลา 13.30 น.**

ประธานสภาฯ. เมื่อที่ประชุมครบองค์ประชุมแล้ว กระผมขอเปิดการประชุมสภาองค์การบริหารส่วนตำบลแหลมสอม สมัยวิสามัญ สมัยที่ ๒ ประจำปี 25๖๔ วันอังคาร ที่ 28 กันยายน25๖๔ ครับ ตามประกาศอำเภอปะเหลียน เรื่อง เรียกประชุมสภาองค์การบริหารส่วนตำบลแหลมสอม สมัยวิสามัญ สมัยที่ ๒ ประจำปี ๒๕๖๔ ด้วยอำเภอปะเหลียนเห็นเป็นการสมควร ที่จะเปิดประชุมสภาองค์การบริหารส่วนตำบล สมัยวิสามัญ สมัยที่ 2 ประจำปี พ.ศ.๒๕๖๔ เพื่อให้สภาองค์การบริหารส่วนตำบลแหลมสอม ได้พิจารณาให้ความเห็นชอบแผนพัฒนาท้องถิ่น(พ.ศ.๒๕๖๖-๒๕๗๐)

จึงอาศัยอำนาจตามความในมาตรา ๕๕ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗แก้ไขเพิ่มเติมถึง(ฉบับที่ ๖) พ.ศ.๒๕๕๒ นายอำเภอปะเหลียนจึงเรียกประชุมสภาองค์การบริหารส่วนตำบลแหลมสอม สมัยวิสามัญ สมัยที่ ๒ ประจำปี พ.ศ.๒๕๖๔ มีกำหนด ๑๑ วัน ระหว่างวันที่ ๒๐-๓๐ กันยายน ๒๕๖๔ จึงประกาศให้ทราบโดยทั่วกันประกาศ ณ วันที่ 17 กันยายน ๒๕๖4 ลงชื่อ นายเอกชัย สุนทร นายอำเภอปะเหลียน

วันนี้เลขานุการสภาได้ลา เนื่องจากอยู่ระหว่างการกักตัว ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมนั้น ข้อ 19 วรรค ๒ ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือข้าราชการ หรือพนักงานขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยในนำความในข้อ 13 และข้อ 26วรรคสอง มาใช้บังคับโดยอนุโลม เว้นแต่การลงคะแนนเลือกให้กระทำด้วยวิธีการยกมือ

ดังนั้นจึงขอเชิญสมาชิกสภาเสนอซื่อผู้ที่จะมาทำหน้าที่เลขานุการชั่วคราว

นายธนสรรค์ สิงห์อินทร์ เรียนท่านประธานสภาและสมาชิกที่เคารพกระผมขอเสนอนางสาวเมธาวดี นวลนาค

ประธานสภาฯ. ตามที่ท่านธนสรรค์ สิงห์อินทร์เสนอนางสาวเมธาวดี นวลนาค ขอผู้รับรองด้วยครับ

ที่ประชุม มีมติรับรอง

3

ประธานสภาฯ. ขอเชิญนางสาวเมธาวดี นวลนาค ทำหน้าที่เลขานุการชั่ว เชิญครับ

**ระเบียบวาระที่ 1 เรื่องที่ประธานแจ้งต่อที่ประชุม**

ประธานสภาฯ. -ไม่มี-

**ระเบียบวาระที่ 2 รับรองรายงานการประชุม**

ประธานสภาฯ. มีรายงานการประชุมสมัยสามัญ สมัยที่ ๒ ประจำปี ๒๕๖๔ ครั้งที่ ๒ เมื่อวันอังคาร ที่ 7 กันยายน ๒๕๖๔ มีท่านใดจะแก้ไข เชิญครับ

มติที่ประชุม รับรองรายงานการประชุม

**ระเบียบวาระที่ 3 กระทู้ถาม**

-ไม่มี –

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี-

**ระเบียบวาระที่ ๕ เรื่องที่เสนอใหม่**

๕.๑ พิจารณาให้ความเห็นชอบแผนพัฒนาท้องถิ่น (พ.ศ. ๒๕๖๖-๒๕๗๐) เรียนเชิญท่านผู้บริหารชี้แจงครับ

นายประสาร แก้วพิทักษ์ ขอเชิญท่านรองเฉลียว นวลนาค

นายเฉลียว นวลนาค เรียนท่านประธานสภาและสมาชิกที่เคารพทุกท่าน ตามที่องค์การบริหารส่วนตำบลแหลมสอมได้เสนอขอความเห็นชอบแผนพัฒนาท้องถิ่น (พ.ศ.๒๕๖๖-๒๕๗๐)เพื่อให้การจัดทำแผนและประสานแผนพัฒนาขององค์การบริหารส่วนตำบล เป็นไปด้วยความถูกต้องและเรียบร้อย อาศัยอำนาจตามความในข้อ ๕ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และระเบียบกระทรวงมหาดไทยว่าด้วยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๓) พ.ศ.๒๕๖๑ กำหนดให้ท้องถิ่นดำเนินการจัดทำแผนพัฒนาท้องถิ่นเพื่อเป็นแนวทางการพัฒนาท้องถิ่น โดยแผนพัฒนาท้องถิ่นสามารถแก้ไข เพิ่มเติม หรือเปลี่ยนแปลงได้ตามความจำเป็นและความเหมาะสม โดยให้เป็นไปตามระเบียบ (ข้อ ๒๒)ให้จัดทำหรือทบทวนให้แล้วเสร็จภายในเดือนตุลาคม ก่อนปีงบประมาณถัดไป แต่เนื่องจากขณะนี้มีการ

๔

แพร่ระบาดของโรคติดเชื้อไวรัสโคโรนา ผู้ว่าราชการจังหวัดตรังจึงยกเว้นการปฏิบัติตามระเบียบ ในการประชุมประชาคม จึงให้ตัวแทนทุกหมู่บ้านเสนอโครงการเข้าบรรจุในแผนพัฒนาท้องถิ่น เป็นฉบับร่างเรียบร้อยแล้วตามเอกสารที่ได้แจกไปแล้วนั้น สำหรับแผนดังกล่าวได้ผ่านการประชุมคระกรรมการพัฒนามาเรียบร้อยแล้ว และได้มีการแก้ไขในบางส่วน ที่คณะกรรมการพัฒนาเห็นควรให้แก้ไขแล้ว

จึงเสนอต่อสภาองค์การบริหารส่วนตำบลแหลมสอมเพื่อพิจารณาให้ความเห็นชอบก่อนดำเนินการประกาศใช้ต่อไป

ประธานสภาฯ. ตามที่ท่านผู้บริหารได้ชี้แจงเหตุผลและความจำเป็นในการเสนอร่างแผนพัฒนาท้องถิ่น (พ.ศ.๒๕๖๖-๒๕๗๐)มีสมาชิกท่านใดจะสอบถาม หรือมีประเด็นข้อสงสัยเรียนเชิญครับ ถ้าไม่มีสมาชิกท่านใด สอบถาม กระผมจะขอมติที่ประชุม สมาชิกท่านใดให้ความเห็นชอบแผนพัฒนาท้องถิ่น พ.ศ.๒๕๖๖-๒๕๗๐)

มติที่ประชุม เห็นชอบ ๑๓ เสียง

ไม่เห็นชอบ ๐ เสียง

งดออกเสียง ๑ เสียง

(จากจำนวนสมาชิกทั้งหมด ๑๔ ท่าน)

ประธานสภาฯ. สรุปว่าที่ประชุมให้ความเห็นชอบแผนพัฒนาท้องถิ่น (พ.ศ.๒๕๖๖-๒๕๗๐)

**ระเบียบวาระที่ ๖ เรื่องอื่นๆ**

-ไม่มี-

ประธานสภาฯ. กระผมต้องก็ขอขอบคุณสมาชิกทุกท่าน ที่เข้าร่วมประชุมในวันนี้ครับ ขอปิดประชุมครับ

ปิดการประชุมเวลา 1๕.10 น.

**๕**

ลงชื่อ.........*เมธาวดี......นวลนาค*................ผู้จดรายงานการประชุม

(นางสาวเมธาวดี นวลนาค)

เลขานุการสภาองค์การบริหารส่วนตำบลแหลมสอม

**คณะกรรมการตรวจรายงานการประชุม**

ตรวจแล้วถูกต้อง

ลงชื่อ *สุรเชษฐ์ นวลสุวรรณ์* ลงชื่อ *ธนสรรค์ สิงห์อินทร์* ลงชื่อ *วิเชียร หะเทศ*

(นายสุรเชษฐ์ นวลสุวรรณ์) (นายธนสรรค์ สิงห์อินทร์) (นายวิเชียร หะเทศ)